Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Luče**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov (nepremičnine z objekti za odstranitev):

* Raduha 52, občina Luče, številka strokovnega mnenja SM-LUČRAD52S,
* Raduha 8, občina Luče, številka strokovnega mnenja (SM-LUČRAD8S).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije  
…  
predsednik

Priloge:

* Dokument - Mnenje DTP (SM-LUČRAD52S)
* Dokument - Mnenje DTP (SM-LUČRAD8S)
* Priloge – Potrditev strokovnih mnenj Sveta Vlade RS za obnovo

Prejmejo:

* Ministrstvo za naravne vire in prostor
* Ministrstvo za kmetijstvo, gozdarstvo in prehrano
* Služba Vlade RS za zakonodajo
* Služba Vlade RS za obnovo po poplavah in plazovih
* Svet Vlade RS za obnovo
* Občina Luče

**Obrazložitev:**

Državna tehnična pisarna, ki skladno z 157. členom Zakona o interventnih ukrepih za odpravo posledic poplav in zemeljskih plazov (Uradni list RS, št. 95/23 in Uradni list RS z dne 1. 9. 2023) in Zakonom o spremembah in dopolnitvah Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 117/23 z dne 20. 11. 2023) (v nadaljevanju ZIUOPZP) deluje v sestavu Službe vlade za obnovo po poplavah in plazovih je skladno s 151.b členom podala strokovno mnenje za spodaj navedene objekte, za katere strokovno ocenjujejo, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Raduha 52, občina Luče, številka strokovnega mnenja SM-LUČRAD52S,
* Raduha 8, občina Luče, številka strokovnega mnenja (SM-LUČRAD8S).

Za navedena objekta obstaja visoka ogroženost zaradi zemeljskega ali hribinskega plazu kot posledice poplav in plazov in s tem povezana visoka nevarnost porušitve ali znatnega poškodovanja objektov kot posledice poplav, s čimer bi lahko nastale škodljive posledice za življenje in zdravje ljudi.

Obravnavana objekta na naslovih **Raduha 8** in **Raduha 52** je prizadel hudourniški plaz. Na naslovu Raduha 52 je bilo ugotovljeno, da je po močnem deževju med 4. in 5. avgustom 2023 nastalo več novih odlomnih robov na starejšem (fosilnem) kamninskem plazu, kar se kaže v razpokanosti in posedenosti okoliškega terena ter razpokanosti lokalne ceste v zaledju plazu. Prav tako je obravnavani objekt avgusta 2023 zasul hudourniški drobirski tok, ki je pritekel iz S dela pobočja.

Objekt Raduha 8 je zasul hudourniški drobirski tok, ki je pritekel s S in SZ dela pobočja. Na območju hudourniške grape so nastali novi odlomni robovi, kjer se je v strugo hudournika počasi sipal heterogen prepereli material.

Na obeh objektih je bilo ugotovljeno, da lahko ob močnem deževju pride do obsežnejše ponovne aktivacije fosilnega plazu, novih odlomnih robov in posledično do nove splazitve, kar lahko ogrozi življenja ali zdravje ljudi. Sanacija in gradnja objektov z geološkega vidika na tem območju ni varna

|  |  |
| --- | --- |
| . |  |
|  |  |